එවකට ශ්‍රී ලංකාවේ ජනප්‍රියම ගායකයා වූ (දැනුදු) ජෝති සංදර්ශනවල දී උත්සවවල දී හොඳින් හැඳ පැලඳ ගිය ද මාලිගාවත්ත මහල් නිවාසයේ එහේ මෙහේ ඇවිද්දේ බතික් සරමකින් සැරසීය. ඇඳුම් පැලඳුම්වලින් ඔහුට රසික ආකර්ෂණය දිනා ගැනීමට වුවමනා නොවුණා විය හැකිය. ඔහුට උලත් පිලත් එක විය. ජෝතිට තම හිතවතුන් හඳුනා ගැනීමේ දී තැනක් නොතැනක් නොවීය. මහ රජ මැදුරේ දී ප්‍රභූවරුන් අතර දී ඔහු දැකගන්නට ඔහුගේ අත්සන ලබා ගන්නට රසිකයන් පොරකන අවස්ථාවක දී පමණක් නොව මහ පාරේ දී දැක්කද ඔහු තම හිතවතුන්ට කතා කළේය. සිනාසුණේය. අත වැනුවේය. වරක් මම ගාමිණී ෆොන්සේකා හමුවන්නට වෝඩ් පෙදෙසේ ඔහුගේ නිවසට ගියෙමි. (එකල ගාමිණී හිටියේ වෝඩ් පෙදෙසේය.) මා එහි යනවිට ජෝතිද පැමිණ සිටියේය. ඒ ජෝති රාත්‍රියට ගාමිණීට ආරාධනා කරන්නටය. බොහෝ අවස්ථාවල දී ඉංග්‍රීසියෙන් කතා කරන ගාමිණී ජෝති සමග කතා කළේද ඉංග්‍රීසියෙනි. ජෝති ඉංග්‍රීසි භාෂාව හසුරවන්නේ ඉතා චතුර ලෙසිනි. ඔහු මා දුටු විගස කීවේ ළඟ දී ගිය එතෙර සංචාරයේ දී ඔහුට පාප් වහන්සේ හමු වූ බවය. “වෙලාවක එන්න. මා ළඟ පින්තූර ඔක්කොම තියෙනවා. මා අධ්‍යක්ෂණය කිරීමට සූදානම් වූ මුල්ම චිත්‍රපටය වූ “ශිල්ප දෙනු මැන” සඳහා ජෝතිගේ ගීයක් යොදන්නට මමත් නිෂ්පාදක සීවලී වික්‍රමආරච්චිත් තීරණය කළෙමු.
“ශිල්ප දෙනු මැන” සඳහා ජෝතිගේ ගීයක් යොදන්නට තීරණය කලේ කවුද ?
මමත් නිෂ්පාදක සීවලී වික්‍රමආරච්චිත්